Marnardal stasjon

Marnardal stasjon ligger til Sørlandsbanen i Lindesnes kommune, mellom Breland og Audnedal stasjoner. Stasjonen ligger 38 moh, 402 km fra Oslo. Den ble åpnet i 1943 og det var normal drift på strekningen mellom Kristiansand og Moi fra 1. mars 1944. To måneder senere ble det startet normal trafikk på hele strekningen frem til Stavanger. Mellom Breland og Marnardal var det tidligere hele seks holdeplasser: Sjåvatn, Fossestøl, Skogtun, Høye, Øyslebø og Heddeland.

Tog i retning Kristiansand, Stavanger, Oslo S og Arendal passerer Marnardal. Alle passasjertog stopper på Marnardal ved behov, det vil si hvis noen skal av toget, eller hvis noen står på perrongen når toget kommer. Hvis lokfører ikke observerer noen passasjerer på perrongen, og ingen skal av, kan toget passere uten å stoppe.

I 1992 ble det bygd nytt og lengre kryssingsspor på Marnardal. Stasjonen ble i 2012 på nytt oppgradert. Stasjonen fikk bl.a. nye, høyere (76 cm) og lengre (220 m) plattformer med bedre tilgjengelighet. Samtidig ble det bygd nytt kontaktledningsanlegg gjennom stasjonen, og et sidespor ble også fornyet. Stasjonsbygningen brant i 2021,Marnardal stasjon sto i full fyr (NRK, 24. januar 2021)Magnus Fossen: Togstans på Sørlandsbanen etter brann i Marnardal stasjon (ABC Nyheter, 24. januar 2021)Reddet seg ut fra brannen i stasjonsbygningen (Fædrelandsvennen, 24. januar 2021; krever abonnement) og den ble revet året etter.Togstasjonen rives etter brann (Fædrelandsvennen, 30. mars 2022; krever abonnement)Nå rives Marnardal stasjon (Lindesnes, 29. mars 2022; krever abonnement)

 Ruter 

 Referanser 

 Litteratur 


 Eksterne lenker 


Kategori:Jernbanestasjoner på Sørlandsbanen
Kategori:Jernbanestasjoner i Agder
Kategori:Samferdsel i Lindesnes
Kategori:Jernbanestasjoner åpnet i 1943
Kategori:1943 i Norge
Kategori:Byggverk i Lindesnes
Kategori:Marnardal